
11. 

IN DIE PARASCEUES. /"' «7» 

IN NOMINE ElUS CUIUS PASSIONEM INTENDIMUS DESIG- 
NARE. PRECURSOR PRIMUM INTRAT ET DICIT RIGMUM: 

Nun merkt, jr Herren, all geleich, 

Payde armm vnnd Reych, 

Frawen vnd auch man, 

Wass ich euch zusagen han : 
5 Wo wir es nechten han gelan, 

Do heb wir es heut wider an 

Vnd sagen, wie jhesus crist 

Als heut gemartert worden ist. 

Darumb jr seligen kindt der cristenhayt, 
IG Ir suldt mit andacht sein beraydt. 

Zu schreyben jn ewer hertz dy wordt," — 

Gott selbes gesprochen hatt 

Durch den propheten ann einer statt, 

Des nam jst moyses genandt ; 
15 Das puch leuiticj weil erkandt, 

Dar jn dy wordt geschriben stan, 

Von [den] jch willen zureden han. 

Sy geleichent disem tag woll, 

Ain yder man sy merken soll. 
20 Vnd jst also der wörtter sag : 

Der mensch, der heut an disem tag 

Sich nit betrübt, der wirdt verderben 

Von seinem volck vnd ewiglich sterben. 

Ich nym jn von dem volck mein : 
25 Dy wort solt jr mercken fein,' 

Welt jr von gott nit sein vertriben 

Vnd weit alle werden verschriben 

In das puch der ewigkait. 

Da Ewig freudt jst vns beraydt. 



I. Der nächste Vers mit dem Reim auf wordt fehlt auch in St. und 
Pf. Cf. W., p. 78. 2. Ms. sein. 

30 Darumb seydt betrübt heut jn gott 

Vnd treibt darauss nit schimpf noch spott, 

Als man manigen groben menschen vindt ; 

Als pald er entphindt, 

Das eyner jn ainem Reim misredt, 
35 So treibt er darauss sein gespödt 

Vnd lacht deS spiles gar ; 

Das man nicht Thun soldt furwar, 

Wan es doch zu eren jhesu crist 

Warlichen angefangen jst 
40 Vnd nit auss gespötterey fol. i'f' 

Noch jn solcher püberey, 

Als jms oft ainer für nymbt, 

Dem Es nit woU gezimbt, 

Vnd doch durch gott angefangen ist ; 
45 Vnd zu bedencken das leiden jhesu crist, 

Das durch solich spill, 

Der es sunst betrachten will, 

Vill mer zu andacht bewegt wirdt,' 

Wan so man es mit wortten redt. 
50 Darumb seit heut betrübt mit gott 

Vnd bewaintt sein marter vnd sein todt. 

Die der her heut gelitten hatt 

Von wegen vnser missetatt ; 

Er gab für vnnseren todt sein leben, 
55 Darumb das vns das leben wurdt gegeben. 

O mensch, bedenck der libe gross ! 

Wir weren noch des teuffels gnoss. 

Sein edels plutt der her verrert, 

Damit hat er vns Von der hell ernert. 
60 Das solt jr heut gedencken an, 

Ir Üben cristen, Frawen vnd man. 

Vnd last euch nit verdrissen. 

Sunder zeher von den äugen lat fliessen. 

Pewaint sein heilige marter rain 
65 Vnd seidt nit herter dan ein stain. 

Dye mochten erleiden nit den todt, 

Sy zerklüben sich von rechter nodt. 

Sun vnd man von seiner pein 

3. Bei Pickler, der p. 16 diese Stelle aus dem Sterzinger Spiel mit- 
teilt, heisst es : wirdt bewegt. 

Verlüren iren lichten schein ; 
70 In vinster wardt verkerdt der tag. 

Die erdt erpidmt von der cklag, 

Der van wardt zerrissen* jn dem tempel. 

Dar pey nembt euch ein exempel 

Von seines todes pitterkayt. 
75 O säliger mensch, nun pis beraydt, 

Zutragen seiner marter schein 

In klag von gründt des hertzen dein, 

Vnd stet mit gantzems hertzen bey 

Der werden magt marey, 
80 Dye ckleglich vnd jn jamers nodt 

Pcwaint jrs liben kindes Todt. 

Das soll wir heut mit schmertzen fol. 18» 

Begraben jn vnserem hertzen 

Vnd sollen der magt raynnen 
85 Ir laydt hellffen bewainen, 

Vnd jamer mit jr tragen, 

Das vns werdt abgezwagen 

Vnnser sundt vnd missetat, 

Daz wir kömen an dy stat 
90 Der steten freydt vnd selighait, 

Dy vnns von gott jst beraidt 

In seinem framen himelreich. 

Daz wir das nyssen ewigcklich 

Durch seinen heyligen namen, 
95 Das hilff yns gott, sprecht alle amen ! 
Deinde transeunt omnes quilibet ad locum suum, Pilatus ad locum 
specialem, Cayphas et annas ad stationes cum ceteris judeis, Herodes 
ad locum suum, Sinagoga ad locum. 

Seruus Pilati precedit ante Pilatum et dicit : 

Weicht vnd tredt hin dan Ferr : 

Hye get Pilatus, mein herr, 

Ein Fürst jn judischen landen ; 

Die haiden hat er all vntter sein handen, 
IOC Recht vnd an vnntterscha[i]dt, 

Schandt vnd laster wer jm laidt. 
Et quum Pilatus venit ad sedem Tunc seruus subiungit 
et dicil Pilato Rigmum: 

Her, nun tret her jn den sallf 

4. Ms. zurissen. 5. Ms. gantzen. 

Vnd nempt des Zepters warr 

Vnd nempt die krön jn die handt ; 
105 Wan wir sein des gemandt, 

Das wir kainen cristen 

Nicht lenger wellen fristen.* 
Hie quiUbet capiat locum suum Et canit " scadoch"? interim. 
Pilatus ad seruum : 

Sag an, degen vnuerzait vnd jung, 

Was bedeut hie die gross samung 
I IG Von als vill frawen vnd man. 

Die ich alhie vor mein sich stan"? 
Seruus dicit: 

Her, das wisset schlecht; 

Die Juden wollen haben ain recht 

Vnd werden euch pringen an aipem pandt fol. \'& 

1 1 5 Ainen, der ist jhesus genandt. 

Pilatus dicit: 

Ach, das weren seltzam merr ! 

Ich hör, es sey ain gutter lerer, 

Vnd thuet vill Wunders, hör ich sagen. 

Nun merck was sye werden klagen ; 
120 So sprich ich auff die trewe mein : 

Dem rechten soll nymandt wider sein. 

Postea congregatis phariseis et pontificibus cum scribis ducunt 
ihesum ligatum manibus ad Pilatum stantem ante lesum. Primus 
judeus dicit seruo pilatj : 

Lyeber, sprich zu pilato, wir pitten, 
Seidt das wir ytzund nach judischen sitten 
Nicht gen jn kain judisch hauss, 
125 Daz er vns allen zu lieb kom herauss. 
Seruus Pilatj'. 
Her, die Juden sein all da vor 
Gesambt vor deines hauses thor 

6. St. hat hiernach einen Passus von vierzehn Versen, die bei Pf. 
fehlen, Cf. W., p. 79. 7. Prof. C. H. Toy und Dr. R. Gottheil 
haben die Güte gehabt, dies Wort scadoch (oder stadoch) zu erörtern. 
Als annehmbar scheint mir darnach, es als Wiedergabe des hebräi- 
schen Sadäik, "gerecht" aufzufassen. Lautlich würde nur das i 
Schwierigkeiten bereiten, doch kann man dies dem des Hebräischen 
nicht kundigen Schreiber leicht zu gute halten. 

Vnd pitten vleyssiglich yon dir, 

Daz du kombst vnd hörest jr begir. 

Tunc Pilatus exit ad eos Et dicit: 
130 Seidt willkomen, pischopf kayphas, 

Ir Juden all vnd auch annas ! 

Was ist ewr maynung vnd begir ? 

Daz thut kurtzlich zu wissen mir. 
Cayphas dicit: 

Wir pringen dir disen gepunden man, 
135 Darüber soll vrtail des todts gan. 

Wan dir jst weil wissen vnd kundt. 

Wer gefangen vnd gepiinden für dich kumbt, 

Daz er sein leben gantz hatt verworcht ;^ 

Darumb todt den an alle vorcht. 
Pilatus canit : '■'Quid enim malefecef. Et dicit: 
140 Was hat er vbel gethan, 

Daz es so kurtzlich soll ergan ? 

Des todes vall vnd auch vrtaill 

Wie jst er euch so leicht vayll ? 

Cayphas canit : — " Si hie non esset maleficiens tibi cum non tradi- 
dissemus." 

Et dicit: 

HiET er vbel vnd poshait nit gethan, fol. 19* 

145 Wir hietten jn vngefangen lan 

Vnd hietten jn nicht für dich pracht, 

Hiet er sich jn grossem vbel nit vergacht. 
Pilatus dicit : 

Seidt jr sein poshait habt erkantt, 

So nembt jn selber jn ewr hantt 
150 Vnd vrtailt jn nach ewr Ee, 

Daz er kom zu mir nit mer. 

Annas dicit: 

Wir sollen offnlich todes pein 

Nicht richten, du solt richter sein. 
Pilatus dicit: 

Seidt er so vill vbels hat verpracht, 
155 Daz jr also zu seinem tod gacht, 

So sagt an auff ewr judischhait, 
8. Die Wortstellung in Vers 138 ist dieselbe wie in St. Cf. W., p. 15. 

Was er euch hab gethan zulaidt 

Oder was poshait hat er gethan ; 

Er dunckt mich doch sein ein Frummer man ! 
Annas dicit: 
i6o PiLATE, Pilate, diser trügner spricht, 

Das wir sein jn kainer phlicht, 

Dem Romischen kayser zins zügeben ; 

Damit er verschult hat sein leben. 

Darumb verurtail jn kurtzlich zu dem todt, 
165 Ee das er vns pring zu grosserem spodt. 
Secundus judeus : 

Her Pilate, dir sey geklagt : 

Er hat dem kayser widersagt, 

Wan er hatt sich zu ainen köiiig genant 

Im selber zu spott vnd zu schant. 
Tertius judeus : 
170 Her Pilate, er hat gejehen, 

Er hab heren abraham gesehen. 

Er jst woll vor tausent jaren todt. 

Nun was thut jm seins ligens nodt ? 

Man sieht woll an seiner gstalt, 
175 Er jst noch kaum dreissig jar alt. 
Tunc /'iVa/a^jntroducit jhesum jn pretorium 
£i dicit: 

Sag mir pey deinem nutz vnd Frummen : 

Von wannen pistu her komen ? 

Pistu der Juden konig vnd jr trost, 

Von dem sy sullen werden Erlost ? 
Ihesus dicit: 
180 Dw hast mich Recht genantt,' 

Wan du hast dye warhayt erkannt. fol. ig* 

Hastu das von dir selbs, so sag an, 

Oder haben dir die andern zewissen tan ? 
Pilßtus dicit ad ikesum : 

Mich kümert das judisch leben ; 
185 Dein volk hat dich mir selber geben. 

Darumb, waystu etwas zw genyessen, 



9. Ms. gemantt. 

Desoltu vor mein [nicht] verschliessen ; 
Vnd sag mir von deinem kiinigreich : 
Wo ligt es auflf erdtreich ? 

Ihesus dicii ad Pilatum: 
190 Ich sag dir fürwar, das mein reich 
Nit ist auff diser erden zeyttleich. 
Wan war mein reich jn diser weit, 
So hyet ich knecht vnd auch gelt, 
Die pillich nach mir vächten, 
195 Das mich die Juden nit schmachten. 
Pilatus dicit ad ihesufti : 
Also hastu doch pekandt, 
Dastw ain künig pist genandt ? 

Ihesus dicit ad Pilatum: 
Dw redest wol den rechten syn, 
Wan ich sicherlich ain künig pin 
200 Vnd pin auch sunder geboren. 

Das ich zewgnüs der warhait hab erkoren ; 
Vnd ydlicher, der da ist aus der warhait, 
Hört, was jm durch [mich] wirt gesaytt. 

Pilatus dicit ad ikesum: 
Ihesus, ich melt gen dir ain frag : 
205 Was ist die warhait ? das sag. 
Ihesus tacet, tanc Pilatus exit ad judeos 
Et dicii: 
Ir Juden, kain schuld ich vinden kan 
Auff ihesum, den gegenwürttigen man, 
Dye jm schedlich müg gesein 
Oder darumb er sol leyden pein. 
210 Ir hab dan auff jn ander sach, 

Wer ways dan, was ich mit jm mach. 

Quarius judeus ad pilatum : 
Pylate, diser tzawberer hat gesprochen : 
War der tempel gantz nider geprochen, 
Er wolt jn in drey tagen wider machen 
215 Mit yppiklichen vnd wunderlichen Sachen. 
Darumb schaw, daz wir vor jm wesen frey, 
Das er vns nit trieg mit tzawberey. 

Py latus dicit ad ihesum : fol. 2cy 

Ihesus, wie pist ain man, 
Hastu dise redt gethan ? 
220 Das ist gar ain vnmüglich ding ; 

Wan mir sagen der Juden kind, 

Wie Salomon, der weys man, 

Vil jar hab gepawet dar an. 

Ihesus tacet, Quintus judeus : 

Pylate, ich wil dir sagen mer: 
225 Der pÖswicht fürdt ain neue 1er 

Vnd hatt dem volle ain neues leben 

Wider der vätter vnd moyses gepot geben. 

Dye schlechten Juden sindt durch jn betrogen 

Vnd falschlich aus vnser ee getzogen, 
230 Gäntzlich wider recht vnd gottes er, 

Geniainigklich von galilea hyntz hye her. 
Pilatus dicit ad ihesum \ 

Ihesus, pistu vonn galilea ? 

Warumb peleybstu nit da? 

So wärstu solichs klagen 
235 Von den Juden vertragen. 
Ihesus tacet. Pylatus dicit ad milites suos : 

Ir werden ritter, nun rattet zw, 

Was ich mit disem manne thu. 

Ich gib vngeren vber jn gericht, 

Wan ich vindt an jm kain schuldt nicht. 
Primus miles pilati : 
240 Herre ich ratt dir zw diser frist, 

Seytt er von gallilea ist. 

Das dw auff jn vrtayllestnit, 

Wan herodes zw gehört daz gericht. 

Darumb soltu aus deinen henden 
245 Ihesum zw künig herodes senden, 

Der mag dan wol richten vber jn ; 

Herre, das ist mein ratt vnd mein syn. 

Pylatus ad secundum militem : 

Deinen ratt ich nit verschlag. 

Wass rattestw ? das sag. 

Secundus miles pilatj : 
250 Sendt jn zw herodes hyn 

Vnd lass den richten vber jn; 

Als mein gesel gesprochen hatt ; 

Das ist auch mein syn vnd mein ratt. 

Pilatus dicit ad milites suos: 

Seytt er ist von herodes gericht, fol. 20'' 

255 So wil ich vber jn richten nicht. 

Ich schaff mit euch, gewert mich des, 

Vnd fürdt jn hyn für herodes. 

Sprecht auch, daz er auff sein leben" 

Nach schulden sol vrtayl geben. 
260 Auch haltet ihesum jn eur huett, 

Wan die Juden haben pösen mudt 

Vnd tragen dem menschen grossen has ; 

An jr yppigen klag hör ich das. 

Dye Juden villeich vntter wegen 
265 Mochten ihesum mördtlich nyder legen. 

Darumb beschirmbt disen" man ihesum, 

Das er lebendig für herodes küm. 
Tercius miles Pilatj : 

Herre, wir wellen thün, als wir süllen, 

Vnd deine gepott williglich erfüllen. 
270 Vnd ob dy Juden woltten sein vngemudt, 

Wir schlügen sy, das das pluett 

Von jn rün an massen 

Alhie jn allen gassen. 

Sextus judeus dicit : 

So gee wir all für herodes tü'r 
275 Vnd legen jm vnser klag für, 

Dye wer haben wider den trugner ihesum, 

Der doch nye ist worden frum ; 

Wan herodes pas erkendt das recht, 

Der macht vns dy sach pald schlecht. 
Tunc ducunt ihesum ad herodem. Interim scola ludeorum canit. 

Herodes dicit: 
280 Seytt willigkum ir allhye gesambt, 

10. Ms. leden. 11. Ms. disem. 

Wie ewr yeglicher say genandt ! 

Saget an, was mainet jr 

Vnd wen pringt jr gefangen mir ? 

Quartus miles centurio: 
Hoch mächtiger künig, dir hat gesandt 
285 Pilatus disen mann ihesum zw deiner handt. 
Den haben die iuden vor jn zw recht gestalt ; 
Nun ist er von galilea vntter deinem gwalt. 
Darumb magstu machen ain frag 
Vnd auch hören der Juden klag. 

Herodes dicit ad judeos : 
290 Was ist wider Ihesum ewr handel fol. 21» 

Oder begert [ir] von jm wandel ? 

Cayphas dicit ad herodetn : 
Herre herodes, diser nendt sich ihesum crist. 
Der doch ain falscher lerer ist 
Vnsers" volks" vnd der jüdischen ee, 
295 Hyntz her zw yns von galilee. 

Auch verkündet dir hye der iuden schar, 
Das der trugne[r] hatt geredt furwar. 
Er sey warer mensch vnd warer gott ; 
An dem vernymstw wol grossen spott. 
300 Er thut auch wider kayserlichen gewalt, 
Wan er sich für ain künig hält. 
Das wir al von jm haben gehört. 
Noch redt er mer schedlicher wortt. 
Das wir dem kaysser sullen widerstreben 
305 Vnd hinfür kainen zins geben. 

Ander schuld hat er noch gar vil'3, 
Dye ich dir yetzundt nit ertzellen wil. 
Edler herre herodes, dein weissheit nun wol verstat. 
Das er den tod manifaltigklich verdient hat. 
310 Seytt das er nun ist aus'< deinem landt, 
So pitten wir, das dw jn zw handt 
Schaffest zw kreützigen seine gelidt,'5 
So müg wir dar nach sein mit fridt. 

Herodes dicit: 
Ist das ihesus, der grosse man, 

12. s von späterer Hand zugefügt. 13. Ms. vir. 14. Ms. auff. 
15. Ms. geldt. 

315 Der so grosse wunder hatt gethan, 

So will ich sicherlich veriechen, 

Das jch jn geren hab gesehen. 

Aber mich wundert, das [er] mit seiner'* kunst 

Nicht mocht gehaben eweren guust, 
320 Oder das er nicht jst gewichen, 

Das jr jn nit het erschlichen ? 

Herodes dicit ad mililes suos: 

Getrewen ritter, gebt eweren radt, 

Nach dem als ewer yeder vernünft hatt, 

Ob wir mochten geschaffen frid vnd suen, 
325 Oder was jn der sach sey zu thun. 

Primus miles herodis dicit: 

Her herodes, jch will trewlich ratten dir, 

Ob dir geuelf zu volgen mir: 

Seyt dw gewalt hast vber den man, 

Der so vill manig seltzam wvnder kan, 
330 So schaff, das er dich las sehen 

Ain zaichen, das von jm sey geschehen. 

Secundus miles herodis dicit: fol. 21'' 

Lyeber her hayss jn machen 

Etwas des wir mugen lachen. 

Sy sprechen, er kan gar manigerlay, 
335 Der hayss jn machen ains oder zway. 

Vnd wan wir nun das sehen. 

So wellen wir jm meister schafft jehen. 
Herodes dicit ad jhesutn : 

Ihesus, liber, thue mir schein 

Ein taill der zaichen dein. 

Ihesus tacet \^HerodesY^ dicit: 
340 Liber, las mich ain zaichen sehen, 

Der do manigs von dir jst geschehen ; 

Das mocht dir nutz pringen. 

Dir mocht auch von mir woU gelingen. 
Ihesus tacet. 

16. Ms. seinen. ty. Das e der letzten Silbe ist übergeschrieben. 
18. Der Name Pilatus ist ausradirt, ebenso der Name des Spielers. 
Esmuss iiatürlich Herodes heissen. 

Herodes jterum dicü ad ntüites suos: 
Gebt radt, liben ritter mein. 
345 Mich bedunckt, er woU ein tor sein. 
Was solt jch an jm rechen ? 
Nun will er kain wort sprechen. 

Primus miles kerodis : 
Her, mein ratt jst dir beraidt : 
Las jm an legen ein weisses klaidt ; 
350 Was man jm darnach zu laidt thut, 
Das dunckt mich alles gutt. 

Secundus miles herodis : 
Ich radt dir, her, auff mein leben : 
Du solt jn den Juden widergeben. 
Las jm an legen ain weyss klaidt 
355 Vnd thu seinem leib kain laidt, 
Vnd sendt jn wider zu pilato. 
Der mag sein woll werden fro. 
Quintiis famulus herodis porrigit herodj palium album 
et dicit : 
Nembt hin den mantel weiss. 
Den legt jm an mit fieiss. 
360 Da pey mag man werden schein, 
Das er ain nar soll sein, 
Seidt das er nit kan reden. 
So fugt jm das weiss klaidt eben 
Vnd lat jn wider zu pilato füren, 
365 Der mag da pey woll spüren 
Vnd erkennen sein torhaydt, 
Dy mochten jm noch woll werden laidt fol. 22* 

Herodes dicit militibus suis: 
Seidt jr also habt geratten, 
So suldt jr euch nit verspätten, 
370 Vnd klaidet jn zu hantt 

Mit disem weyssen gwandt. 

Herodes jterum dicit : 
Furt den naren hin vill dratt 
Widerumb zu dem richter pilat, 
Daz er selber mit jm schaff; 
375 Ich main, er sey worden ein äff. 

Vnd thut jm auch da pey schein, 
Daz ich sein freundt woU sein 
Vmb alles, daz er wider mich 
Ye hat begangen sicherlich. 

Hie disponitur judas. Tunc milites pilati ducunt jhesum retror- 
sum>9 ad pilatum. Et tempore medio judas venit ad judeos et clamat 
alta voce : " Peccaui, tradidj sanguinem justi". 

Ei p'roicit pecuniam ad templum et dicit : 

380 Nembt hin wider ewer pöss glitt ! 

Ich han das vnschuldig plutt 

Verkauft vbel vnd mördlich : 

Das wissent y Juden all geleich. 

Wan jch hab das wäre leben 
385 Mit mördt jn den todt geben. 

Cayphas dicit: 

Deines gutts wöll wir nicht ! 

Hastu nior[t]lich geschieht 

Vollpracht, das get vns nit an ; 

Gewin vnd verlust soltu selber han. 
ludas dicit: 
390 Ach mir, heut vnd ymmet ach ! 

Daz ich ye gedacht diser sach ! 

We, heut vnd ymer Eewiglich, 

Daz jch meinen gott von himelrich 

Vmb schnödes gutt verkaüftt han 
395 Mit dem verratten, das ich han gethan ! 

Wie mocht mein ymer werden ratl, fol. 22'' 

Seidt ich hab begangen solche tatt ! 

Wie mocht mir solich sundt werden vergeben ! 

Ich solt nit pillich aufF ertrich leben ! 
400 Ich soll pillich darumb hangen, 

Vnd also mein endt erlangen ! 

Tunc venit diabolus et dicit ad judam : 

luDAS, wiltu dich hencken. 

So will ich dir ein strick schencken ; 

Wen ich dir daz ratten will : 
405 Hencken jst dein pestes spill. 

19. Ms. eguerso, eine Form, die ich mir nur als Contamination von 
egresso und reuerso erklären kann ; ich habe dafür das häufiger vor- 
kommende retrorsum gesetzt. 



48 



EIN TIROLER PASSIONSSPIEL. 



Darnach jch dieh pringen wolt 
Da du ymer vnd ewigl[i]ch sein solt. 
T\inc Judas accipit laqueum a diabolo 
El dicit: 
Genadt, herr, der luciper ! 
Ich pin also kumen herr 
410 Vnd pin der areni ludas, 
Der gottes verretter was. 
Darauff so setz jch meinen mütt, 
Wie jch jn geh vmb klaines gutt ; 
Vnd hiet jch rew entphangen, 
4?i5 Villeicht wer es mir pas ergangen. 
Des^° hab jch laider nit gethan, 
Des muss jch jn der helle stan, 
V[i]lltief jn der pitteren hell, 
Darin muss jch leiden pein vnd quell. 
Diabolus dicit: 
420 ludäs, will dir well gelingen, 

So soltu mir ein pessers singen.'' 

ludas lameniatur : 
Verflucht sey die erden, 
Darauff mich gott lies werden ! 
Verflucht seyd vatter vnd dy mutter mein ! 
425 Daz sy alle müssen verflucht sein ! 
Verflucht sey die stund vnd der tag, 
Daran jch auff erd geporen wardt ! 

Diabolus dicil : 
luDAS, nun hab gutten danck. 
Dw hast mir gesungen ein gutten gsangk 
430 Vnd hast deinen herren verratten ; 

Darumb muss dein leib vnd seil pratten 
Vill tief jn der helle grundt, fol. 23» 

Vnd jch will dir gissen schwebel jn dein raundt 
Vnd will dir zuschuren gross feur 
435 ^^^ machen all dein freud teur. 

Et sie ludas vestinans erupit vllulam et clamat ad modum desper- 
antis et suspendit se. Interim scola judeorum canit. Tunc quidam 
famulus iudeorum colligit pecuniam et defert ad judeos 

20. St. des ; Pf. das. 21. St. So soltu mit ainp. s. Pf. So mustu 
ntier einp. s. Cf. W., 81. 

Et dicit : 

Ir Herren, was jst euch zu mudt ? 

Was ist zu thun mit disem gutt ? 

Weren euch darumb gülden ewen, 

Der wolt jch euch genug geben ; 
440 Da wer ain Wechsel gwin pey, 

Aber doch geschech, was ewr will sey. 
Primus judeus : 

Was wellen wir des gutta ? 

Es ist ein Ion des pluts, 

Daz ludas mordlich nam. 
445 In den schrein Karwoan" 

Soll man es legen nicht : 

Das wissent sicherlich. 

Secundus judeus : 

Man soll den acker achaldemach 

Darumb kauflen zu diser sach, 
450 Daz man darein mug gelegen 

Pilgrein, die da sterben vntter wegen. 
Tunc ducunt Ihesum ad Pilatum. Interim sinagoga canit. 
Pilatus dicit: 

Wie jst es euch ergangen ? 

Pringt ir ihesum noch gefangen ? 

Warumb wolt herodes nit richten 
455 Vnd ewer sach gar schlichten? 

Annas respondit : 

PiLATE, das thue wir dir kuntt : 

Herodes der mocht zu diser stundt 

Mit jm so vil nit gedingen, 

Das er ain wort aus jm heth mugen pringen. 
460 Des hatt herodem verdrossen 

Vnd hatt jm das ways klayd an gestossen, 

Wan jn sein ritterschaft darumb padt, 

Vnd gaben jm'3 auch dar zw den radt. 

Vnd herodes wil da mit pedeutten, fol. 23'' 

465 Das ihesus sein ain tor vor den leutten ; 

22. Nach dem hebräischen korban, "Geschenk." Jede Gabe für 
den Tempel hiess korban. (Nach Mitteilung von Prof. C. W. Tov). 
23. Ms. jn. 

Vnd hat jn zw dir geschick[t] fürgericht, 

Daz dw den jrsayl selbss machst schlecht. 

Er enpeudt dir auch da pey, 

Das er dein guetter frewndt sey 
470 Vmb allen handel vnd vngemach, 

Das tzwischen ewr payder ye geschach. 

Nun pitt wir dich mit gantzer pegir, 

Daz den pöswicht verurtaylst schier. 
Pilatus dicit ad judeos : 

Ir Juden, ir sült haben geduldt! 
475 Herodes vnd ich finden kain schuldt, 

Dye jm an das leben mugen gan. 

Darunib sült ir ain geniiegen han ; 

Wan ich jn getzüchtig mit ruetten, 

Das ir seinen leib secht pluetten, 
480 So ladt jn körnen von der nött; 

Was behilfft euch sein todt ? 
ludei clamant : •■ Crucifige eum ! Crucifige crucifige eum" ! 
Tercius judeus ad pylaium : 

Pylate, dw magst sein todt nit wenden, 

Er muess sein leben am kreutz enden. 

Kain ander genügen hab wir nicht 
485 An dem trugner vnd falchen pöswicht. 

Vnd ob das pluet gar von jm rün. 

So schaw daz er dem todt nit enttrin. 
Pilatus dicit: 

Ich verstee gar wol euren syn. 

Aber jr betzeug kain schuld auff jn. 

Quartus judeus ad pylatum : 
490 Herr pilate, das ist grosses vnfüeg 

Vnd vrsach zw dem tod genueg, 

Daz er spricht, er sey gottes kindt. 

Darin''* ich kain warhayt vindt ; 

Wan sünst mocht er nach seinem willen 
495 Vns'5 all sambt gar leicht stillen. 

Pilatus ad ihesum : 

Ihesus, gib mir dein antwurdt : 

24. Corrigirt aus darumb. 25. Ms. Vnd. 

Von wannen ist dein gepurdt ? 

Die Juden haben gen dir vngeduldt ; 

Wie hastw es vmb sy verschuldt ? 

Ihesus tacil, pilatus dicit: fo). 24* 

500 WiLTU mir nit antwort geben ? 

Nun hab jch doch gewalt vber dein leben, 
Daz ich dich mag bey der weit lan 
Oder dem kreutz machen vntterthan. 

Ihesus dicii: 

Dw hieltest kain gewalt gen mir,'^ 
505 War er nicht von oben geliehen dir. 

Darumb söin dem mer sundt gesambt, 

Der mich gab zu deines gerichtes hantt. 
Tiinc vxor pilati mittit famulum ad pilatum, 
Et dicit favtulo : 

Lyeber knecht, ge hin vill dratt 

Zu meinem herren pilatt 
510 Vnd sprich, als Hb ich jm sey, 

Daz er ihesum las frey ; 

Vnd daz er nit rieht vber seinen leib, 

Sunder daz er pey leben bleib,'^' 

Vnd verurtailt nicht sein plutt ; 
515 Wan er jst sicher heylig vnd gutt. 

Vnd hab von seiner wegen vill erlitten, 

Als jch das alles geren hiett vermitten ; 

Darumb jch haint jn der nacht 

Hab lange zeit betracht, 
520 Von wannen nur kum solich gesicht, 

Vnd finden mug anders nicht, 

Dan das er nur kum von gott 

Darumb sprich, daz pilatus sein nott 

Auff sich nit las pringen ; 
525 Wan jm mocht darnach vbel gelingen. 

Seruus vxoris pilatj dicit Pilato : 

Her Pilate, dein fraw dir entpeutt, 

Wie sy jn der frw gen dem tag heutt 

Erlitten hab vill grossen schmertzen 

26. Vers 499-502^St.; doch hat letzteres in V- 502 das richtigere 
ambt. Pf. weicht stark ab. Cf. W. p. 66. 27. Ms. sey. 

Vnd wunderlich gsicht jn jrem hertzen, 
530 Vnd maint, er sey ain frumer man, 
Daz er auch nit vbel hab gethan. 
Nun pitt sy, dastu thust deinen fleis, 
Darzu pistu woU mechtig vnd weis f ^ 
Auss deinem gwalt du es woll vermagst, 
535 Daz du jhesum des todts ledig sagst. 

Du solt jn auch nit vrtaylen, fol. 24'' 

Wan du mdchtst dich an jm verniaylen. 

Pilatus dicü seruo: 
Gee hin wider, lieber knecht, 
Vnd sprich, jch well jm thun sein recht. 

Tunc Pilatus exit ad judeos. Et dicit: 
540 Es jst ewer alte gewonhait, 

Daz man zu der österlichen zeitt 
Der gefangen ainen ledig lass. 
Nun sprich jch ytzt an allen hass, 
Das jch zwen gefangen han : 
545 Ihesum crist vnd auch barraban. 
Der ain böser morder jst gebessen, 
Darumb er vnpillich soll genesen. 
Pedeucht euch daz gutt eben. 
So Hess wir jhesum leben. 

Quintus judeus dicit ad alios: 
550 Ir herren, merckt mich eben ! 
Lass wir disen menschen leben, 
Vnnser gewalt wirt erstörtt. 
Er Ues vns auch nit vnbetortt. 
Darumb schreyt all den richter an, 
555 Daz er ledig las warraban. 

Tunc judej clama[n]t: "Non hunc sed barrabam"! Et barra- 
bas dimittitur. 

Annas dicit: 

PiLATE, ihesus müss sterben ! 
Vmb warrabam horstu vns werben ; 
Der hatt sunst gelitten gnüg, 
Wan jm jst erkrumpt sein püg, 
560 Vnd an dem selben schinckd 

a8. ^Fs. wes. 

Muss er allzeit hincken. 
Darumb soltu jn lassen leben, 
Er mag nicht vbel iner angeheben, 
Als jhesüs hatt gethan. 
565 Darumb gib vns ledig warraban. 
Barrabas dicit: 

Ich pin'9 gehayssen warraban. 

Gross mordt jch3° hab gethan ; 

Darumb wart jch gefangen. 

Nun jst es mir also ergangen, fol. 25* 

570 Daz ich mich hett verwegen. 

Ich must ain zeit des galgens pflegen ; 

Aber man hatt nun gelassen mich 

Von todts panden lediglich. 

Dez sag jch danck gar vill grossen 
575 Den Juden, der jch hab genossen. 

Aber jm türm geschach mir grosser schadt : 

Für mich etwan ainer jn ain padt, 

Ob sich die äderen entliessen, 

Daz jch wider gradt wurdt an meinen füssen. 
Pilatus dicit: 
580 Seydt das nun warraban jst gelassen 

Entlich ledig auff dy gassen, 

Was gepurt nun fuglich zuthun 

Mit der Juden konig, gottes sun ? 
ludej clamant : " Tolle, crucifige eum" ! 
Sextus judeus dicit : 

Du solt jhesum jn den luft auffheben 
585 Vnd an ain hoches kreutz schlagen. 

Des haben wir vor von dir begertt, 

Du hast vns aber noch nit gewertt. 
Pilatus canit : " Regem vestrum crucifigam" ? 
Et dicit: 

Mag es dan nit anders gesein, 

Dan daz ewr konig soll leiden pein, 
590 So will jch jn lassen kreutzen, 

Daz euch selbs darab wirtt schewtzen. 

29. Ms. pim. 30. M.S. j'n. 

Primus judeus : 
Kainen konig hab wir nicht, 
Dem kayser sey wir dinstes^' phlicht. 

Ihesus hat vber vns kainen gwalt, 
595 Als sein handel noch jst gestalt. 

Pilatus dicit ad milites suos: 

Ir üben ritter vnd knecht, 

Vernembts'' meine wort gar recht : 

Ich begünt jhesum vill zufragen, 

Er hatt mir aber nicht wellen sagen. 
600 Versucht, ob er kam zu wortten, fol. 25'' 

Daz wir sein maynung hortten. 

Furt jn hin dan jn das hauss 

Vnd zieht jn nachet vnd plos auss 

Vnd pintet jn mit grossen stricken, 
605 Daz aller sein leib muss erschricken, 

Zu dem grossen gehauten stain, 

Daz jm krachen alle seine pain ; 

Vnd Schlacht jn mit gayssel schlegen, 

Daz er sunst nyndert mug geregeh. 
610 Zuchtigt jn mit scharffen rutten, 

Daz all sein äderen plutten ; 

Vnd ander pein legt jm an, '3 

Ob er darnach kern dar von. 

Primus miles pilatj • 

Her pilate, du dorsst nit sorgen, 
615 Daz er vnns bedurff zuporgen. 

Wir geben jm gutt schleg beraydt, 

Daz er an seinem leben verzaidt. 
Tunc milites AxxoxmX. jhesum ad statuarium et ligant eum. 
Ikesus dicit: 

Mich haben vmb geben lughafftig man 

Vnd füren mich jn des todes pan. 
Secundus miles: 
620 Leich her, giesell, dy strick 

Vnd dar zu dy ryem dick. 

Damit will ich jn pinden 

31. St.; Pf. in dinstes. Cf. W. p. 82. 32. Ms. vermebt. 2>Z- 
Ms. anjn; Umstellung wird durch den Reim gefordert. 

Zu der seuU als ain rinden, 
Dye an ligt an dem paum, 
625 Daz er behalt das leben kaum. 

Tertius miles pilatj : 
So will jch jn behefften 
Nach allen meinen krefften 
Alhye mit dem gutten rym, 
Daz er dönnt als ain schliem. 
630 Der wirt jn jn den leib peyssen, 

Daz jm mocht dy haut zerreissen.3* 

Quartus miles: 
Habt jr aber zeug pracht, 
Damit wir haben gedacht 
Den trügner woU zu pesseren, 
635 Daz er heut pas dan gesteren 

Sich selbs mog erkennen fol. 26' 

Vnd sich hin für recht nennen? 

Primus miles : 
Ia, ich han pracht gar schir, 
Zwo gaysei vnd gutter pesen vir, 
640 Damit wir jn mugen stillen 
Nach allem vnserem willen. 
Sehin, gesel, den hab dir, 
So will jch den behalten mir. 
Du nymhin den dritten, nasan ; 
645 Hab dir den viitten, gesel nathan. 
Secundus tniles: 
Ir gesellen, merckt mich eben ; 
Wir sollen jm schleg genug geben, 
Ob er wurdt ledig an dem tag, 
Daz er dy straych mit jm trag. 
Primus, miles cedit : " meuin" dicens. 
650- Se hin, jhesus, den Ersten schlag! 
Secundus miles: 
Ich gib dir den anderen, ob ich mag ! 

Tercius miles: 
So gib jch dir den dritten frischen. 



34. Ms. zureissen. 

Dir soll auch der virt nit entwischen ! 
Quartus niiles: 

So will ich dir den vunfften geben, 
655 So schlag jch dir nach deinem leben. 

Schlacht nur all an zall, 

Lat jn selber nemen dy wall. 
Tunc omnes sitnul cediint jn eum. Interim scola judeonim canit. 
Pilatus dicü ad milites: 

Last ab vnd lost jn auff, 

Vnd secht, das er euch nit entlauff ! 
660 Ich main, er hab sein genüg. 

Dye durnen krön jst auch woll sein fug ; 

Dye druckt jmjn sein haubt, 

Da von wirt er woll betäubt. 

Vnd Schlacht darauff mit Stangen, 
665 Daz er sich nit mer las plangen 

Nach kuniglicher Eer, 

Als er gethan hatt vnntz herr. fol. zö** 

Po.st flagellationem jnduitur veste purpurea, postea coronatur. 
Primus miles: 

Setz jm auffdy krön 

Vnd rieht jm das har schon 
670 Vnd truck sy mit krafft, 

Daz sy jm woll behafft ; 

Vnd hebt an zu ewer seitten, 

So well wir hie auff peitten. 
Deinde velantes faciem eius adspuentes in eum35 et salutant eiim 
dicentes : Secundns miles canit : " Aue rex judeorum"! 

Ei dicit : 

Ir heren, verpint jm dy äugen 
675 Vnd Schlacht gar haynilich vnd taugen. 

Gebt jm das zepter jn sein hant, 

So wirt er ain konig genant. 

Vnd latt jn weis sagen. 

Welcher jn vntter vns hab geschlagen. 
Tertius miles dicit : 
680 Her Juden konig, wir sein mit dir 

35. Ms. menin. 

Vnd beweisen königliche er dir. 
Wir knyen nider zu deinen fussen 
Vnd wellen dich all hie grussen, 
Wan man dich konig erkennen mag, 
685 Wie woll dastli hast gebebt disen tag. 
Deinde quartus miles accipit ceptrum de manu jhesu Et canit: 
" Prophetisa nobis, criste, quis est qui te percussit ".? 

Et dicii : 

Ihesu, du solt weyssagen, 

Wer hatt dich ytzund geschlagen ? 

Primus miles : fol. 27» 

Phui dich, wess hastu dich gezigen ! 
Hietest du deiner wordt geschwigen, 
690 So wärstu vertragen der pein ; 

Aber ess soll villeycht also sein. 
Tunc Pilatus educit cum coronatum et purpuratura et canit alta 
voce: "Eccehomo"! 

Ei dicit: 
Schauet, wie diser mensch sey gestalt ! 
Wie had er so manigfalt 
Grosse pein vnd marter erlitten ! 
695 An allen seinen glideren 

Ist er mit starcken gaysseln erschlagen, 
Das er nit merre mag getragen. 
Er jst verwundt an allen enden. 
Das er sich nit mag verwenden, 
700 An Ruck, pain vnd armen : 
Das sol euch pillich erparmen. 
Im ist getrück durch sein hyrne, 
Durch äugen vnd durch stirne 
Ain krön von scharpffems* dorne. 
705 Darumb losset in vonn ewernem zorne -p 
So wayssz auch kain schuldt auff jn, 
Darumb solt jr jn frey lassen hin. 
ludet clamant : "Tolle, crucifige eum" ! " Tolle, crucifige eum"! 
Secundus judeus : 
Pilate, es mag nun38 anders nit gesein, 

36. Ms. scharpffen. 37. Ms. Darumb losset im vonn eweren 
zorne. 38. Ms. nit.. 

Er muss am kreytz leyden pein, fol. 27*> 

710 Wan er ist sicher ain valscher man ; 

Daru[m]b sol nyemant mit ym39 leyden.'»'' 

E^4i ist vns furwar auch nit eben, 

Das dw also lang fristest sein leben. 
Pilatus dicit : 

Für war, es jst doch vbel gethan. 
715 Sol man vrtallen disen man, 

Sol er vnschuldig am kreutz hangen. 

Der so vil gutts an euch hatt begangen !'■'' 
Tertius judeus : 

PiLATE, dise red hilfft dich nicht. 

Mach kurtzlich endt dem gricht. 
720 Thue denn« den Sachen ein end(lich). 

Er mag sicher deinr red nitt genyessen. 
Pilatus jrascendo dicit : 

Macht selber vber jn gericht ! 

Ich verurtaill disen menschen nicht. 

Tottet jn an dem kreutz, als jr weit, 
725 Oder anders, wie es euch gefeit. 
Cayphas dicit: 

Wir haben ain recht vnd gesetz : 

Wer gottes er schendt oder letzt, 

Dem soll man den tod thun. 

Nun spricht jhesus, er sey gottes sun ; 
730 Damit er gottes er hatt gelestert ; 

Darumb jn pillich der todt pessert. 

Woltestu jn aber frey lassen, 

So wirt dich der kayser hassen. 

Du verlurst furwar des kaysers huldt ; 
735 Darumb rieht paldt dise schuldt. 

Latrones adducuiuur per milites, pilatj. Pilatus accipit aquam et 
lauat manus diceiido : fo]_ 28» 

" Innocens siun a sanguine huiiis iustj"! 

Pilatus dicit: 
Seytt jr sein nit weit enperen, 
So muess ich euch vnrechtz geweren. 

39. Ms. «jV. 40. Sind hier zwei Ver-se ausgefallen? 41. Ms. Ä'r. 
42. Ms. ursprünglich gegangen. 43. Ms. dem. 

Geuss her wasser auft" dy hendt ; 
Da pey sey euch allen bekenndt, 
740 Das es ist wider meinen muedt 

Zw vrtayllen das vnschuldig pluet. 
Ich wil auch haben kainen tayll 
An der grossen sünden mayll. 

Tunc Annas clamat alta voce : " Sanguis eius" etc. 
*' Sanguis eius super nos et super filios nostros !" 

Annas dicit: 

Sein pluet gire vber vns vnd vnsre kindt, 
745 Dy nach vns hinfür kunfFtig sindt. 
Darumb, pylate, rieht behendt, 
Vnd nym wasser genueg auff die hendt. 
Du bedarft von jm haben kain forcht, 
Wan er hat den tod grösslich verworcht. 
Pilatus dicit : 
750 Seytt jr des** nit weit enperen, 

So muess ich euch des vnrechten geweren, 
Vnd will also die vrtayll vellen, 
Das ihesus vnd die Schacher, sein gesellen, 
Süllen Hewt offenlich sterben 
755 ^nd an des kreutzes stam verderben. 
Tunc exuunt euni purpura Et jnduunt eum vestimentis suis. fol. aS^ 
Quarius miles dicit ad saluatorem : 
Ihesus, leich her das purpuren gewandt 
Vnd leg an deinen rock zehandt. 

Pilatus dicit militibus suis : 
FÜERT sy hyn, mein ritter vnd knecht, 
Vnd thuet jn als jr wisset recht. 
760 Füert sy hyn an dye stat caluarie, 
Kumbt pald wider vnd lat sy da. 

Primus miles pylatj : 
Herre, dein gepott sol geschechen. 
Das wirstu noch heindt wol sechen. 
Darumb, ihesus, reck mir deinen kragen, 
765 Dw muest dein kreutz selber tragen. 



44. Ms. das. 

(Tunc disponunt45 sibi crucem etc.) Tunc apponunt sibi crucem. 
Ihesus precedit, latrones secuntur. Tunc occurrit eis Symon cyron- 
ensis Cui fol. 29» 

Primus ludeus dicit: 
So, dw Symon von Cironey, 
Dw pist recht wol da pey ; 
Wol her, dw wirst helffen tragen 
Oder dw wirst gar hart geschlagen : 
770 Vnd stee hye an das ort 

Vnnd red dar wider kain wortt. 

Symon Cironensis dicit: 
Sy nit. Heben herren, (?) 
Ich kum dort her von ferren ; 
Ich pin ain armer krancker man, 
775 Das ich für war nit tragen kan, 

Wann ich fert grossen schaden nam, 
Das ich noch jn meinem rucken pin lam. 
Tunc secundus judeus angariatim trahit eum cum caputio 
Et dicit: 
Phui dich, dw pösswicht, dw muest 
Tragen, wie vngeren dw es thuest ! 
Tunc ducunt jhesum pusillam viam. Et Ihesus canit: " Popule ' 
meus." 

Et dicit: 
780 Mein v'olck, gib mir antwurt : 

Was hastu vbles von meiner gepurt 
Von mir entpfangen oder erkant. 
Wann ich fiiert dich auss egipten landt ? 

Tercius ludeus dicit: 
Ach, dw pist ain vnsinniger man, 
785 Dw soltest von deinem klaffen lan. 

Saluator Q.Z.KA precedendo vlterius: "Quia Eduxi te per deser- 
tum" 

Et dicit: 

Ich han dich mit meiner handt 

Gefüert in das gelobt landt. 

Ich hab dich mit grosser schar fol. 2<^ 

In der wüest gespeyst wol XL lar 

45. Corrigirt aus supponunt. Der Rest der Seite ist freigelassen. 

790 Vnd genert mit hymel prott; 

Nun füerstu mich jn den pitteren tod. 
Quartus ludeus dicii: 

Dw nymbst dich gewalt an, 

D\v liest nun pillich da von. 
Saluator canit precendo vlterius : "Quid vItra debui facere"! 
Et dicii: 

O mein volck, sag an, 
795 Was sol ich dir mer haben getan ! 

Ich pawet dir meinen Weingarten schon, 

Nun gibstu mir gar pitteren Ion. 
Quartus ludeus: 

So, wie lang soll wir hye stan ! 

Mich geet gar seer der hunger an. 
800 Füert jn pald an dy stat. 

Die er dann verdient hat, 
Ibi secuntur tres mulieres quarum vna ex eis 

dicit :♦* 

O aller liebster maister vnd got, 

Dw leydest vnschuldigklich den pitteren tod. 

Daz müg wir petrüebten frawen'»' 
805 Mit äugen nit wol anschawen. 

Doch von grosser lieb vnd pegier 

Volgen wir mit grossem schmertzen nach dir 

Vnd pewainen deinen pitteren tod ; 

Wann vmb dein guette leer kumbstu jn dy not. 
Twncjhesus vertit se ad mulieres 

Et dicit: 
810 Von ierusalem yr töchter vnd kind. 

Die von meinem tod petrüebt sind, 

Solt nicht wainen ywer mich ; 

Sunder vwer euch selber sicherlich 

Wainet vnd vwer ewre kind, 
815 Die noch vngeporen sind. 

Wisset sicher, daz es noch peschicht, 

Das manigs menschen zungen vergicht : 

Sälig sey dy mueter, dy nye gepar 

46. ^Achäxcittt^hX cum altare (alta voce f) 47. Corrigirt aus w«'*. 

Vnd die kainem kind gab leib nar. 
820 Sy werden auch rüeffen : perg vnd tal, 
Nembt auff vns gemainen val ; 

Ir solt vns all pedecken, fol. 30* 

Wann gottes gericht will vns erschrecken. 

Tunc veniunt ad locum caluarie et prinio c[r]ucifiguntur duo 
latrones. 

Et prinius niiles dicit : 

Ich will dy posswicht plenten 
825 Vnd will sy offenlich schentten. 

Ich will jn yr gesicht verpintten 

Vnd will sy danach vwer dy kreutz pinten 

Vnd darein hertzigklich flechten, 

Daz genueg peschech dem rechten. 
830 Darumb leucht her den tzeug, 

Das ich den zwm ersten peug. 

Ich will ym wol pald machen, 

Daz ym alle seine gelider krachen. 
Tunc apponit illum crucj. 

Et dicit secundo latroni primus miles : 

WoL her auch dw mörder, 
835 Sich sol an heben dein schwer. 

Ich will dir das versprechen, 

Daz ich dir dein ripp will prechen ; 

Dir soll auch noch dein pauch 

Als ain platter werden gelauch. 
840 Lungel vnd leber muesz dir zerfaren, 

Daz mag ich dir nit lenger sparen. 
lam ligant eos et extoUunt. Interim Synagoga canit, postea veni- 
unt ad Ihesum. 

Et dicit Secundus miles ad Ihesum : 

Nembt auch den posswicht hin 

Vnd versuecht ain anderen syn ; 

Last yn sein sind all püessen. 
845 Heftet in mit henden vnd mit füessen 

Graussammigklich an daz kreutz, 

Daz aller weit ab ym scheytz. 

Primus Afites: 

Das sol nach ewrem willen geschechen. 

Welt yr mir ain weyl tzw sechen ? 

Herum pritnus miles : 
850 WoL her jbesus, dw toretter man, 

Vnd sich vns gar eben an. 

Wir wellen ab dir reyssen dein klayd 

Vnd heut rechen all judischayt ; 

Des hab wir vns all hye pedacht, 
855 Dein marter soll werden volpracht. 

Secundus miles : fol. 30** 

WoL her jhesus, gee mit mir, 

Ich will woll heutt Ionen dir. 

Dein hend vnd fiiess will ich recken 

Vnd an daz kreutz nach der leng strecken ; 
860 Darumb pistu auch gefangen, 

Das dw muest lernen hangen. 

Tercius miles : 

See hin, leg dem trugner an dy hand 

Den strick vnd das pandt 

Vnd tzeuch hie mit krafft, 
865 So thue ich dort ainen hafft. 

Das er nit hin wider schnell ; 

Des pitt ich dich, mein gesell. 
Quartus miles : 

LiBER gesell, das thue ich geren, 

Des will ich dich wol geweren. 
870 Ich will dir jn an nagelen, 

Daz er nit mag getzabelen ; 

Ich wyll ym machen allso hayss, 

Daz er wirt schwitzen pluetigen schwaysz. 
Primus miles: 

Lass ab, dw tzerreyst in gar ! 
875 Den nagel schlag ich yetzt dar. 

Das ist ainer, tzwey, drey ! 

Noch pistu von mir nit frey. 

Vier, fünff, segsz, siben ! 

Der nagel ist genueg getriben, 

Secuudus miles : 
880 Ey so muesz ich mich erparmen 

Vwer seinen tencken armen 1 

Leg an vnd lasz spannen, 

Daz er wert grein vnd tzannen. 

Oder pin ich ym tze lind ? 
885 Mainstu, ob er sein entpfind ? 

Tercius miles stans circa pedes dicit : 

WoL her, daz wir recht messen ! 

Er ist zw ferre hin ab gesessen. 

Greyff ym yn daz har vnd rauff 

Vnd ruck yn pasz hin auff 
890 Vnd hald da selbsz pey dir vast. 

Pistu awer mued, so rast. 

Quartus miles stans circa caput Et dicit : 

So, gesell, er ist tze hoch, fol. 31" 

Er muesz hin wider ab noch. 

Darumb reck jn hinwider 
895 Vnd streck ym die gelider. 

Darnach sol man nagel schlachen, 

So muesz er dann gantz vertzagen. 

Primus miles: 

Gesell, leych mir her dy tzang, 

Ich will ym machen gedrang ; 
900 Vnd auch nageln vnd den hamer. 

So wirt sich meren sein jamer. 

Ich schlag jm durch sein füess payde, 

Das kain mensch als vil nye layde. 
Secundus miles : 

Nun greyfft an vnd helfft all zwe ! 
905 Ain yeder sein pestes thue ! 

Er muess auff yn den lufft. 

Ob er noch pegreyff vernunfft. 
Tercius miles: 

Reckt an ewr seytten ! 

E^s ist nit lenger tzepeytten. 
910 Vnd hebt all geleich. 

Das es euch nit entweich. 

Hie tollunt crucem. Interim Synagoga canit. Postea ludunt pro 
tunica saluatoris. 

Primus miles : 
Ir herren, legt euch nyder auff dy erd, 

65 
So spil wir, wem def^ rock werd ; 
Wann er ist wol gestrickt, 
915 Er soll nit werden zerflickt, 
Sunst hat yeder seinen tayl. 
Got geb mir gelück vnd hayl ! 

Secundns tniles : 
Nun merckt yr Herren all. 
Wie euch daz gefall : 
920 Well wir pald chömen dar von, 
So spyl wir aug auff den man. 

Tercius miles : 

So will ich vachen an. 

La Sechen, was ich gewin daran : 

Ses, tzingk, quatter hye stat ; 
925 An wem dy zal ausz gatt, 

Dem soll der rock gefallen 

Vor den anderen allen. 

Quarius miles: fol. 31* 

Ho ! ho ! mir ist wol gelungen ! 

Ich han den rock gewunnen ! 

Primus miles: 
930 Des soll wir alle fro sein, 

Dw gibst jn für vns all vmb wein. 
Cayphas dicit: 

Ist daz nit ain grosser spott? 

Ihesus, der sich nennet got. 

Hat anderen geben gesund 
935 Vnd mag yetz an diser stund 

Sich selb nit hayl machen ! 

Darumb hat er mit teufflichen Sachen 

Gethan die wunder tzaychen 

Vnd hat daz volck allso gelaychen. 
Annas dicit: 
940 PiSTU ain künig von ysrahel. 

So steyg ab dem kreutz gar schnell. 

Dar nach wellen wir gelauben 

An dich offenlich vnd taugen. 

Dw magst nit entgen, 
48 Ms. dem. 

945 Wann dw muest hye besten. 

Secundus ludeus : 

Phach ! wie tarstu gesprechen, 

Dw wolst den tempel prechen 

Vnd jn dreyen tagen widermachen ! 

Dw bettest pillich zw disen Sachen 
950 G esechen vor diser nott, 

Wann dir nahent nun der tod. 

Tercius ludeus : 

Lass yn hangen in aller weysz 

Als der vogel speysz, 

Vnd lasz jn an der sunnen dorren ; 
055 Darnach sey wir mit ym vnuerworren. 

Txssvcpy latus mittit quartum militem qui ponit titulum supra cru* 
cem. 

Et dicil militj centurionj : 

Gee, schlach daz aufF daz kreutz oben an, 

Daz alle, die da für gan, 

In der geschrifFt mügen lesen, 

Daz jhesus crist ist gewesen 
960 Der künig, geporen von Nazareth, 

Als yn den} pryeff geschriben stett. 

Quartus miles dicit Rigmum : 

Ich thuen es geren, lieber herre ; fol. 32* 

Mir ist da hin nit zeferre. 

Tiinc qiiartus miles venu ad crucem Et dicit: 

O Ihesu, den Juden zw eer 
965 Hat gesand pylatus her 

In kriechisch, hebreych vnd latein 

Den tytulum vnd den nanien dein : 

Ihesus, der luden künig von nazareth, 

Als jn dem prieff geschriben stett. 

Quartus ludeus vadit ad pylatum et dicit: 
970 Der luden künig schreyb jn nicht, 

Sunder, das er sich yeren künig gicht. 
Pylatus : 

Was ich han geschriben, daz ist geschriben 

Vnd wirt auch nymmer wider triben. 

Tunc Saluator orat : " Pater ignosce illis, quia nesciunt quid faci- 
unt"j 

Et dicii: 

Ich pitt dich vater, herre gott : 
975 Durch dein götleich gepott 

Vergib disen menschen yr schuld 

Vnd verleich jn dein göttlich huld ! 

Wann sy nicht wissen noch verstan, 

Was sy an mir haben gethan. 

Latro a synistra dicit : 
980 Dw sagst vil von göttlichem gewalt ! 

Ist es allso vmb dich gestalt, 

Warumb woltestu nit vermeyden 

Solch martter vnd leyden 

Vnd hettest dich söUichs tod[s] vvverhebt ? 
985 Dw hettest natürlich noch lang gelebt. 

Darumb, pistu gottes kind, 

Von dem kreutz dich selbs entpind 

Vnd vns mit dir hilff ausz der pein, 

Wann wir jn geleicher marter sein. 

Latro a dexlra dicit: 
990 O wee, dw fürchtest nit gott ! 
Sich an dein aigne nott 
Vnd lasz dein pöses schelten sein ! 
Wir leyden von warer*' schuld pein 
Vmb mort, raub vnd pöse tatt ; 
995 Awer diser herre hat 

Sein tzeytt vbel nye gethan. fol. •52'' 

Herre, ich wil dich rueffen an ! 
Warer mensch vnd warer got 
Durch göttlich gepott ! 
1000 Gedenck an mich parmhertzigkleich, 
So dw kumbst in deines vaters reich ! 
Saluator dicit latronj : 
FÜRWAR, fürwar sag ich dir : 
Dw wirst noch hewt sein mit mir 
In dem wunigklichen paradeisz 
1005 Vnd Sechen den vater, sun vnd heyligen geyst. 



49 Ms. waren. 



68 EIN TIROLER PASSIONSSPIEL. 

Scola ludeorum canit. Interim venit maria cleophe 
Et canit .-so 

Wainet.s" vil Hbe(n) cristenhaytt, 

Vnser grosses hertzenlayd 

Vmb vnsern Herren jhesu crist, 

Der nun gemartert ist 
loio Von der pösen Juden list. 

Et dicii : 

Merck[t], yr frawens« vnd yr man : 

Wie gar vbel haben dy Juden getan, 

Daz sy got, den Herren Ihesum crist, 

Der aller weit ain erlöser ist, 
1015 An schuldt haben pracht jn den tod. 

Des mues mein hertz ymmer seyn in not 

Vnd ymmer yn trawren stan, 

Seyd ich nun verloren han 

Ihesum, den vil lieben herren mein. 
1020 Awe, möcht es gesein. 

Das ich selber wer tod 

Für cristum vnd maria nott ! 
Deinde venit maria magdalena cantans sicut jnfra :53 

Wai'nen muesz ich, des get mir not, 

Wainen muesz ich, vmbs« gottes tod. fol. 33'' 

1025 Der was mein pesunder trost ; 

Dy weit hat er erlost 

Mit seinem pluet allso rott. 

Et dicit ad jhesum : 

Ach lieberr herre Ihesus crist ! 

Wie yämerlich dw ermordet pist ! 
1030 Dir ist dein krafR entwichen 

Vnd dein leyb gar verplichen ; 

Des muesz ich ymmer trawrig wesen. 

Ach milder gott, wie solt ich genesen ! 

Wie soll ich mich wenden oder keren ! 
1035 Ich hab verloren meinen herren, 

50. Pf. hat dicit; bei St. fehlt die Gesangstrophe. Cf. W., p. 70. 
51. Ms. Wainen. 52. Ms. Ä(?»'r<'« ; das richtige yVaa/^« findet sich 

in St. sowohl als Pf. Cf W., p. 70. 53. Diese Cantatverse fehlen in 
St., stehen aber in Pf. Cf W., p. 71. 54. Vmb von derselben Hand 
mit roter Tinte übergeschrieben. 

Der mich genädigklich ansach 

Vnd mich gen martha versprach. 

O criste, lieber herre vil süesse ! 

Dw liest mich waschen dein füesse 
1040 Vnd trugknen mit dem häre mein. 

Ich muesz ymmer klagen die marter dein. 

Nun kum tod vnd pyttrikaytt 

Vnd mach end meines hertzen layd ! 
Deinde venu maria maier jhesu cantans ad johannem : 

AwE, awe sag an lüngeling : 
1045 Wo liestu mein vil liebes kind ? 

Oder wo hastu es gesechen ? 

Dez soltu mir der warhaytt yechen. 
Ei dicii ad johannem : 

Sag an, lüngeling; 

Wo liestu mein liebes kind ? 
1050 Oder wo hastu es am letzsten gesehen ? fol. 33 

Des soltu mir der warhaytt yechen, 

Ob ich sein möcht pekummen, 

Ee daz ym daz leben ward genummen. 
Johannes ad mariam : 

AWe, awe, ausz aines luden hausz 
1055 Sag ich yn pluetigen gen herausz ; 

Er trueg auff seinem rucken plosz 

Ain kreutz, daz was von holtz so grosz. 
£i dicii: 

O liebe mueter vnd frawe mein, 

Mir ist layd dein grosse pein 
1060 Vnd deines hertzen vngemach. 

Trost ist vns payd^n schwach. 

Das soltu fraw sechen an. 

Wann ich layder nicht enkan 

Vnd zw wenden nicht mag ; 
1065 Wann der vnns allen freyden gab, 

Ist von den luden gefangen 

Vnd stett yn grossen schänden. 
Maria canil : 

loHANNES, lieber öham mein, 

Ge mit mir zw der marter sein 

1070 Vnd hilff klagen mir mein nott 

Awe, vnd wer ich für jn tod ! 
Et dicit : 

lOHANNES, lieber frewnt mein, 

Lasz dir layd mit mir sein 

Vnd füer mich zw stundan dar, fol. 34» 

1075 Das ich seiner marter nem war, 

Ee das er sein leben ende 

Vnd den geyst heb in seins vaters hende. 

Wann ich han jn nun layder verloren, 

Der vns zw trost ward geparen. 
Johannes dicit: 
io8o Maria, magt raine, 

An alle sünd allaine ! 

Ich muesz dich layder füeren dar. 

Da dw seiner marter nembst war. 

Frawen zucht soltu pflegen 
1085 Vnd jn mässigklicher klag leben. 
Tunc Maria plangendo vadit ad crucetn. 
Et canit: 

Awe des ganges, des ich gee 

Mit yamer vnd mit rewe ! 

Ich mag nit gesitzen noch gesteen, 

Mein layd willss sich vernewen. 
herum maria : 
1090 Awe, awe,5* yämerliche klag. 

Die ich mueter arme trag ! 

Wann er was mir pekant.s' 

Ee ich mueter ward genant. 

Das sey dir, lieber sun, geklaytt 
1095 ^nd ^"<^1* '^^'^ werden cristenhaytt. 

Maria cantai Dum veniunt ad crucem : 

Hertzen kind, nun tröste mich ! 

Sich mich an vnd sprich : 

55. Später hinzugefügt. 56 Das zweite awe ist mit roter Tinte 
Übergeschrieben; unser Text schliesst sich also hier Pf. an. Cf. W., 
p. 68. n. I. 57. St. und Pf.haben das ersteWort des Verses correct 
nach der älteren Form der Marienklage : " Waunen was mir pekant" 
Cf. W., p. 68. 



EIN TIROLER PASSIONSSPIEL. 71 

Wem will dw entphelichen mich ! fol. 34'' 

Seyt ich nit gehaben mag dich ? 
Tunc Saluator canit : " Ecce filius tuus "! 
Et dicit; 
iioo Weyb, den lieben lunger mein, 
Nym war für den sun dein. 
Johannes soll dir an meiner stat 
Mit taylen hylff vnd ratt. 
Saluator ad lohannem .• " Ecce mater tua"! 
Et dicit: 
Johannes, lieber lunger mein, 
1 105 Lasz dir das weyb entpfolchen sein. 
Darumb gib ich dir zelon 
Im hyml dy ewig krön. 

Johannes dicit ad mariam: 
Maria, ich soll dein pfleger sein, 
Das pefilcht mir der sun dein. 
1 1 10 Dw solt nit lenger klagen, 

Sunder dein leyden willigklich tragen ; 
Wann am dritten tag will er ersten 
Vnd lebentig von dem grab geen. 
Darumb, maria, raine mayd, 
II 15 Soll dir nit sein als grosz layd. 
Maria canit: 
Nu ist ze wainen mir geschechen. 
Das ich sem tod muesz ansechen ; 
Den ich anschaw gar,'* 
Mueter vnd auch»» mayd gepar. 
Et dicit: 
1 1 20 AwE, yämerliche nott ! 
Awe, pitterlicher tod. 
Den dw kind leydest an schuld 
Von der luden vngeduldt ! 

Awe, yamerUches layd, fol. 35* 

II 25 Das mein armes hertz trayd ! 



58. Vers iiiS lautet bei St. und Pf., wie in der älteren Marienklage : 
" Den ich ane swär gar. Dies ist also ein grober Lesefehler unserer 
Schreibers. Cf. W. p. 69. 59. Mit roter Tinte später überge- 
schrieben. 

O edle frucht, nun trost mich arme 
Vnd thue dich vwer mich erpannen. 

Saluator canit: 
" Hely, Hely, lama zabathani", hoc est: deus meus, deus nieus, 
vt quid dereliquistj me "? 

Et dicU: 
Gott vatter, wie hastu mich verlan 
So yämeriich yn disem leyden stan ! 
1 130 Herre vater, kürtz mir meinen schmertzen, 
Den ich trag an meinem hertzen. 
Wann ich wiUigklich leyd den tod 
Vmb aller armen sunder nott ; 
Wann die weren ewigklich verloren 
II 35 Vnd gepeynigt yn deinem tzoren. 

Quartus ludeus: 

Nun merckt yr herren all, 

Wie euch dy red gefall. 

Den ettlich für gott hetten, 

Der rüefft an heliam, den propheten, 
1 140 Nach dem, als ich gehört hab. 

Nun peytet, ob helyas köm herab 

Vnd yn von disem hochen kreutz lösz. 

Der trugner ist awer allso pösz, 

Daz er ym*° wenig helffen sol ; 
1 145 Er hilfft ym nit, daz ways ich wol. 
Maria canit Expansis manibus ; lohannes accedit eam ; 

AwE, awe, awe, ich hör einen grossen rueff : 

Das ist jhesus, der mich peschueif. fol. 35'' 

Ich hör seiner angsten not ; 

Awe, wer ich für jn tod ! 

Et dicit: 
1 150 O mein aller liebster sun, 

Seytt daz dw stirbst nun. 

So thue nach meiner pegier, 

Das ich sterb mit dir. 

Tot, prich mein hertz entzway ! 
1155 So hab ich mit ym trost manigerlay. 
Sextus ludeus: 

Lasz da von, dw pöse trugnerin ! 
60. Ms.^«. 

Er soll haben klainen gewin ; 

Vnd werstu noch zwir als*' posz vnd vnrain, 

Es hilfft dich nit lachen oder wain. 
I160 Gee von hynnen schnelligkHch, 

Er muesz hangen ainem dieb gelich. 

Werstu ain frume*" mueter gewesen, 

Er wer durch dein leer wol genesen. 

Dw hast gesprochen, er sey gott ; 
1165 Schaw, wie stestu yetzt in spott! 

Darumb gehin wehend vnd pald 

Oder ich schlaypff dich in daz kot mit gwalt. 
Maria dicii: 

AwE, grosses hertzen layd ! 

Memer äugen Spiegel wayd 
1 170 Hab ich allso verloren ; 

Dw warst mir doch zw trost geporen ! 

Ihesus canit: "Sicto". Et dicii: 

Mich dürst nach hayl der menschaytt, 

Durch der willen ich leyd grosses layd. 

Die soll heut werden erlost 
II 75 Vnd von mir haben ewigen trost. 
Primus ludeus offert spoiigeam aceto plenam. 
Et dat Ihesu dicens : 

Ey, er spricht, in dürst gar seer. 

Wir süUen hie nach meiner leer 

Von essig vnd von gallen fol. 36^ 

Ain tranck zw samen wallen, 
1180 Das peut ich ym yn äinem schwamen 

Hin auff an des kreutzes stamen. 

Ihesus dxvca gustasset noluit bibere. Et canit: 
" Consummatum est"! 

Et dicit: 

Nun ist es alles volpracht. 
Was die propheten haben gedacht 
Von mir zw schreyben oder sagen 
1185 In den vergangen jaren vnd tagen. 
Ihesu% canit : "In manus tuas domine commendo spiritum meum" ! 
Et dicit: 
HiMLiscHER vater mein ! 
61. Ms. ab. 62. Corrigirt aus/ÖJ^. 

Lasz dir mein seel entpfolchen sein 

Vnd nym sy in dein hend, 

Wann mein leben hat ain end. 
1 1 90 Vnd gib yr dy freyd schier, 

Die ich hab gehabt pey dir, 

Ee die weit peschaffen ward. 

Vatter, erhör mich an diser vardt ! 
Et inclinato capite eniittit spiritum. 

Tunc Maria dicit: 

AwE, not vwer alle nott ! 
1 195 Ist nun mein hertzen liebs kind tod ? 

Ist nun daz clare liecht erloschen, 

Dar auff dy sünder haben getroschen ? 

Kum tod vnd mir kür[z]Iich penym 

Das leben, daz ich sey pey ym ! 
Centurio'3 canit : " Vere filius dei erat iste". 
Et dicit: 
1200 Warlich, daz war gottes sun ! 

Das verstee ich erst nun. 

Er ist fürwar gottes kind. 

Wir sein all gewesen plind, 

Das wir yn prachten zwm tod 
1 205 Vnd namen auff vnns der sünden nott. 

Vns siillen pillich dy wundertzaychen fol. 36'' 

Vnser verstaintte hertz erwaychen : 

Man sieht dy sunn Verliesen yeren schein 

Von wegen der grossen marter [und] pein — 
1210 Sunder auff so lannge Ecytt.'-t 

Als sich dy vinsternusz geytt. 

Auch entpfind man dy erd zitteren 

In seinem tod allso pitteren. 

Auch sech wir dy stain zerspalten, 
1215 Daz ist göttlichem gwalt pehalten,'5 

Auch sech wir die grosse geduld. 

Wie vil er hat gelitten ane schuld. 

63. Wie der nebenstehende Name des .Spielers zeigt, ist dies quar- 
tus mUes. 64. Vor Vers 1210 müssen 2 Verse fehlen und zwar 
schon in der gemeinsamen Vorlage, da auch St. und Pf. hier eine 
Lücke aufweisen. Pichler lässt daher in seinem stark modernisirten 
Abdruck dieses Passus p. 24. Vers 1205 und 1206 einfach aus. 65. 
St. hat hiernach zwei Verse, die auch bei Pf. fehlen. Cf. W., p. 67. 

So hab wir auch gehört dazgrosz geschray 

Do ym prach sein hertz entzway, 
I220 Daz von kainem noch nye ist geschechen : 

Daz muesz ich für dy warhaytt yechen. 

Vnns soll darumb pillich wesen layd, 

Daz er ledt dy grossen pyttrikaytt. 

Varumb, herre gott, gib, daz ich verstee, 
1225 Die ich recht yn deinem gepot gee. 

In gantzem hertzen des pitt ich dich, 

Daz dw auch parmung habst '9ber mich ; 

So wirt ich, herre got, an allen wan 

Das ewig leben mit dir han. 

Maria cadens in terram Canit : 
1230 (Vor) tod, awe tod, tod nun nyni vns payde, 

Das er nicht allaine so yämerlichen von mir schayde ! 
Johannes dicit ad mariam : 

Steh auff, maria, liebe muem mein, 

Vnd lasz dein haysses wainen sein ! 

Den tod, den erlitten hat dein sun, 
1 235 Der kumbt aller weit zw frum. 
Maria canii: 

Dein pluet mich rottet. 

Dein not mich nöttet,** fol. 37» 

Dein tod mich töttet ! 

Awe, mir der grossen not ! 
1240 Awe mir, ja ist er todt ! 

Johannes ad mariam: 

Maria, dw edle künigin, 

Dw solt prauchen deinen synn. 

Sein tott hat vnns ernert 

Vnd der helle pein gespertt. 
1245 Darumb, maria, lasz von deiner klag. 

Wann er erstett an dem dritten tag. 
Deinde ludej vadunt ad pylatum et petunt vt franguntur crura 
eorum Ne vitro sabatum permaneant in cruce. 

Secundus ludeus dicii }>ylato : 
Herre pylate, die Schacher, die du liest pliben, 
Noch do vor auff dem kreutz ligen. 
66. Vers 1237 findet sich in Pf., fehlt aber in St. Cf. W. p. 67. 

Nun wissen wir nicht, ob sy sein gestorben ; 
1250 Darumb haben wir deine knecht geworben, 
Daz in von deinem gunst werd ge(s)prochen 
Ire pain vnd dann jn dy erd gerechen ; 
Wann es der österlichen zeyt wol zymbt, 
Daz man sy von dem creutz nymbt. 
Py latus dicit ad ludeos : 
1255 Get hin vnd thuet als yr weit, 
Wann mir daran nicht miszuelt. 
Tunc milites cum ludeis«? vadunt et frangunt crura latronum. — Et 
jbi nota quod jnterim dispones Longinum. — *8 

Tercius ludeus dicit primo militj : fol. 37'' 

Nathan, nun prich den schacheren pain vnd armen*» 
Vnd lasz sy dir nicht erparmen. 
Schlach dar frischlich, schlach, 
1260 Daz es thue ainen grossen krach ; 

So nymbt man sy nach dem tod her ab 
Vnd legt sy in ain grab. 
Et deponuntur latrones et dum deuenerunt ad jhesum jnuenerunt 
eum mortuum. 

Quartus judeus dicit: 
Was well wir an ym rechen ? 
Wir pedürffen sein pain nit prechen. 
1265 Sein sei ist ym entgangen ; 
Lasset yn nur allso hangen. 

Ibi disponatur Longinus Qui venit cantando : 
Ambulo, herr, von yericho, 
Mach mich armen plinden fro. 

Seruus longinj dicit : 
Herre, hebt auff ewre pain, 

67. Ursprünglich hiess es nur "ludet vadunt" doch corrigirte 
dieselbe Hand: milites cum ludeis. 68. Diese Spielanweisung 

scheint verfrüht, zumal eine ähnliche nach Vers 1261 sich findet. 
Doch ist zu bedenken, dass Longinus blind ist und nur langsam auf 
dass Kreuz zutappt. Im Alsfelder Spiel spricht er mit seinem Diener, 
bevor er sich dem Kreutze nähert, "stans a longe de cruce". Es 
ist daher sehr wohl denkbar, dass Longinus schon an dieser Stelle 
auf der Bühne erscheint. 69. Die Antwort des miles fehlt hier 
sowohl als in Pf., in St. ist sie später hinzugefügt Cf. W., p. 12, 13, 
8384. 

1270 Daz yr euch nit stost an ain stain. 

Wann vielt yr nyder zw der erden, 

Ir wurd mir allain zw schwer werden, 

Daz ich euch nit möcht auff erheben ; 

Darumb get schon vnd tret eben. 
Et cum veniunt ad crucem 

Longinus dicit: 
1275 MÖCHT ich recht gesechen. 

So wolt ich pald spechen 

Mit meinem'" schärften sper, 

Ob er noch lebt hintz her. 

Quintus ludeus dicit ad longinum ; 

LoNGiNE, lieber ritter, stich dar, 
1280 Guetten Ion soltu haben fürwar. 

Das vns der poszwicht nit petrieg 

Vnd den Juden vor lieg. 

Longinus dicit ad seruum suum : fol. 38" 

ScHALANT, Heber knecht, füer mich dar 

Vnd nym der rechten seytten war ; 
1 285 Dar an setz eben an daz sper, 

Daz ich ym den leyb verseer. 

Dar ein will ich stechen mit krafft 

Daz scharff sper hintz an den schafft 

Vnd will ym daz hertze spalten, 
1290 Ob sich sein seel het verhalten 

Oder ob ain wenigs leben in ym peliben ; 

Daz müest von mir werden auszgetriben. 
Seruus longini dicit: 

Daz willich thuen, mein herre guet. 

Halt daz sper in deiner huett, 
1295 Ich will ymbs setzen recht vnd eben, 

Daz dw ym pald verserst sein leben. 

Nyemant darumb sorg pedorff ; 

Daz sper ist wal allso scharff, 

Als pald er damit wirt peruert, 
1300 So ist ym sein leber gar zerfüert. 
Tui\c/amulus apponit longinj lanceam. 

Et dicit ad dominum : 

Nun stich da zw seinem hertzen 
70. Corrigirt aus seinem. 

Vnd püesz ym ettlich seinen schmertzen. 

Longinus fingit et defluit sangwis : Tunc longinus jllutninatur Et 
canit: " Vera filius dei erat iste". 

Et dicit: 

HÖRT, yr vil lieben leytt ! 

Gross wunder ich euch pedeutt, 
1305 Das mir von disem mann ist peschechen : 

Ir habt all gehört vnd gesechen, 

Daz ich gewesen pin plint. 

Nun pekumbt mir von gottes kind, 

Daz ich wider hab mein gesicht ; 
1310 Er ist fürwar göttlich geschieht. 

Ihesus ist zwar ain heyliger man. fol. 38'' 

Wir haben all vnrecht gethan, 

Daz wir jn haben erschlagen ; 

Daz süUen wir alle klagen. 
131 5 O milder gott, ihesu crist! 

Ich erkenn, daz dw pist 

Ain erlösser aller menschaytt 

Mit deines todes pyttrikaytt. 

Ich pitt dich, allmechtiger gott, 
1320 Durch deinen vnuerdienten todt, 

Daz dw dich wellest erparmen 

Vwer mich longinum vil armen. 

Maria canit: 

Durch gott,'' yr frawen all gemain, 

Payd keusch vnd auch rain, 
1325 Ich hab mein liebes kind verloren. 

Kain lieber kind ward nye geparen ; 

Es was meines hertzen wunne. 

Auf fürsten land kummen. 

Zw ainer mueter hat es mich ausz erkoren. 
Ei dicit Rigmum: 
1330 Herre vater vnd mein got ! 

Nun ist erfült dein gepott. 

Ich het dich mir allain ausz erkoren, 

Nun hab ich dich verloren. 

Des'' mag ich nit frolich werden. 



71. Mit roter Tinte übergeschrieben. 72. Ms. das. 

1335 Die weyl ich leb auff diser erden. 
Tunc loseph cum seruo suo venit ad Nicodemum. 
Et dicit loseph : 
Ich pitt dich Nycodem, Edler man, fol. 39» 

Daz dw mir heut wellest peystan, 
Daz wir jhesum, den hochwerden, 
Bestatten zw der erden. 

Nycodemus ad loseph : 
1340 Joseph, lieber freund mein. 

Ich will dir geren hilfflich sein. 
Was mir darumb laydes peschicht. 
Des will ich alles achten nicht. 
Hab wir yn vor" lieb gehabt, 
1345 So soll wir noch sein vnuertzagt 
An ym yn allen seinen nötten, 
Vnd soll man vns darumb tötten ; 
Wann der herre jhesus crist 
Vnser got vnd erlöser ist. 

loseph ad Nycodemum : 
1350 Nycodem, schaw an das wunder, 
Wie ain yedlich creatur pesunder 
Sich vwer den menschen erparmet. 
Warlich, er hat vns hart erarnet ! 
Wir Süllen ym erberlich faren mit 
1355 Vnd pestätten nach vnserem sytt. 
Gee wir auch zw der mueter sein, 
Die dort ist in grosser pein, 
Vnd reden mit yr darumb, 
Daz sy vnns auch des vergunn. 

Nycodemus ad loseph : 
1360 Joseph, dw hast dy red wol erhaben. 
Wir sollen yn schon pegraben. 
Ich pin, der des nachtes zw ym kam 
Vnd vber mein sünd rew nam. 
Ich fragt yn vmb das ewig leben, 
1365 Da wurt mir ze antwurt geben : 
Wir weren all verloren. 
Wir wurden dann zw dem anderen mal geporen. 

73. Ms. von. 

Mit der red hat er geniainet 

Dy tauff, dy da gantz rainet 
1370 Alle menschen, dy da sollen genesen, 

Wann do pin ich sein rewiger?* junger gewesen. 

O, wo sind nun dy getrewen, 

Dy vns mit gantzen rewen 

Heut helffeu pegraben und pewainen^s fol. 39'' 

1375 Ihesum crist, den vil rainen ! 

Nun süUen wir auch mariam stillen 

Vnd yn pegraben nach yrem willen. 
Tunc vadunt ad mariam. 

Joseph dicit marie : 

Maria, ich vnd Nicodemus 

Begeren den leychnam jhesus 
1380 Wirdigklich zw dem grab pesteten ; 

Dar zw soltu vns auch ratten. 
Johannes respondit loco marie 

et dicit : 

Mein fraw ist worden allso kranck, 

Daz sy vor mir nyder sangk 

Von wegen des grossen klagen, 
1 385 Daz sy hat heut getragen. 

Darumb sy euch nit mag zw gesprechen, 

Ir möcht vor layd daz hertz zerprechen ; 

Awer den leichnam cristj werden 

Solt yr pringen zw der erden. 

Nycodemus ad Joseph : 
1390 losEPH, so gee wir hin zw pylato 

Vnd pitten yn fleyssigklich allso, 

Daz er?* vns erlaubt zw pegraben 

Ihesum, den wir lieb haben. 
Tunc loseph et Nicodemus vadunt ad pylatum. 
Joseph dicit ad pylatum : 

Herre pylate, ich pitt dich, 
1395 Des soltu geweren mich : 

Erlaub den leychnam jhesu mir, 

74. Ms. ewiger, also derselbe Lesefehler wie bei St. Cf. W., p. 14. 
75, Die Stellung der beiden Verben war erst : pewainen vnd pegrab- 
en. 76. Ms. yr. 

Des will ich ymmer dancken dir, 

Daz wir jhesum von dem creutz nenimen herab 

Vnd yn legen yn daz grab. 

Py latus dicit: 
14c» loSEPH vnd Nycodem, 
Ist awer allso dem, 
Daz ihesus ist gestorben, 
Darumb yr yetzt habt geworben ? 

Joseph dicit: fol. 40» 

Herre pylate, er ist nun tod 
1405 Vnd hat vber wunden sein not. 

Solt er awer ausz der Juden neyd 

Hangen vber dy österlich zeytt, 

So furcht ich, daz der Juden schar 

Zw aller stund l[a]uffen dar 
1410 Vnd treyben ausz ym yr gespött. 

Pylate, eer den hochwirdigen got 

Vnd schaff, daz man es für sech, 

Daz ym kain laster nit mer geschech. 

Pylaius querit a centurione : 

Edler ritter centurio, 
1415 Sag an, ist es allso, 

Daz jhesus nun sein leben 

An dem kreutz hat auff geben ? 

Centurio dicit: 

Herre pylate, als dw hast gefragt, 

Dar auff sey dir antwurt gesagt, 
1420 Daz ich daz gesechen hab, 

Daz er sein leben auff gab, 

Da(z) pey vil grosser zaychen sein geschechen. 

Ich muesz mit der warhayt yechen, 

Daz er ist gewesen ain frummer man ; 
1425 Wir haben ym all vnrecht gethan. 
Py latus dicit: 

Ioseph vnd nycodem, seytt gewertt 

Alles, daz yr yetzund pegertt. 

Ich will euch geren vergunden 

Den leyb ihesu, der da ist gepunden 
1430 An daz creutz; den nembt herab 



82 EIN TIROLER PASSIONSSPIEL. 

Vnd pestetet yn zw dem grab. 
Joseph dicit: 

Herre pylate, wir dancken dir," 

Daz dw vns gewerest schir 

Mit gab des werden leychnam, 
1435 Der an schuld den tod nam . 
Tunc vadunt ad crucem. 

Nicodemus dicit: fol. 40"^ 

WoL her, Joseph vnd lieber knecht, 

Vnd helfft, daz wir miigen recht 

Pringen den heyligen leychnam 

Von des hohen'' kreutzes stam, 
1440 Der vil seer gespannen ist 

Daran von der Juden list 

Mit Stareken nagelen vnd langen. 

Leich mir her hamer vnd zangen ; 

Der pedarffich yetzund gar wol, 
1445 Seyt ich den nagel gewonnen sol. 
Tunc Nycodemus ascendit per scalam. 

Seruus eins dicit : 

See hin, hamer vnd zangen ; 

Magstu sy awer erlangen, 

So will dich nit säumen, 

Daz dw wol mugst räumen 
1450 Dy nagelen ausz seinen henden ; 

Da79 zw magstu dich nun wenden. 
Joseph dicit seruo suo : 

ScHMiHEL, lyeber knecht, 

Hye wirt es mir eben vnd recht ; 

Vnd leich mir auch hamer vnd zangen, 
1455 Da mit ich jhesum müg erlangen 

Vnd dy nagel grosz müg gerucken, 

Daz der herre jhesus an seinem rucken 

Nicht lenger daz grosz holtz trag. 

Nun will ich, ob ich mag, 
1460 Ihesum von dem kreutz heben 

Vnd yn jn ewr hendt geben. 



77. Vers 1432-1435 fehlt in Pf. Cf. W., p. 71. 78. Ms. hohes. 
79. Ms. daz. 

Seruus joseph\i'\ dicit : 

Herre, ich pin hye peraytt 

Mit euch zw tragen dy arbaytt. 

Da nym hin hamer vnd tzangen, 
1465 Der leychnam soll nit mer hangen. 

Mir geet gar nahent zw hertzen 

Des gueten niannes pein vnd schmertzen. 
Joseph dicit : 

O Ihesu, dw vil gueter, 

Wer soll nun trösten dein liebe niueter ! 
1470 Die ist layder in grossz nott fol. 41" 

Vmb deinen pitteren todt. 

Ich furcht, sy mich'" nit genesen, 

Als gar traurig ist sy gewesen 

Vmb dein tödlichs layd. 
1475 Ich sprich es pey meinem ayd, 

Daz ich trag jn meinem hertzen 

Grosses layd vnd pitteren schmertzen. 
Synagoga canit Interim. Ihesus deponitur de cruce. 
Ei maier eins accedii cum Ei canii : 

AwE, wo sol ich mich hin keren ! 

Mein vngemach wil sich meren. 
1480 Awe, mir hertzen liebes mein"' kind ! 

la, wist yr wol, wie lieb sy sind ! 

Awe, wo sol ich nun trost vinden ! 

Mein hend dy muesz ich winden 

Umb mein hertzen liebes kind. 

Nicodemus dicit : 

1485 Maria, dw edle frucht. 

Wir müessen heind wider dein zucht 

Ihesum, deinen sun, von dir tragen. 

Dw solt nun lassen dein klagen. 

loseph, lasz vns fürpasz gen, 
1490 Wier süUen nit lenger hie sten. 



80.— dem häufigeren niüg; ü ist gleichwertig mit i im Bairischen, 
das ch=g^ bietet keine Schwierigkeiten. Cf. Vers 1532. 81. Der 
Schreiber hatte bereits kind geschrieben, strich es jedoch aus und 
setzte mein in dieser ungewöhnlichen Construction. 

Et tunc violenter quasi Recipiunt corpus cristi Et deferunt ad sac- 
ristiam Et canunt : " Ecce quomodo moritur iustus," etc.82 fol.4ib 

Joseph dicit: 

Secht, wie der gerecht gestorben ist ! 

Der was fürwar an argen list. 

Seinen tod vnd grossen schmertzen 

Niemant tregt in seinem hertzen. 
1495 Er hat den pitterleichen tod 

GeUtten durch der weide nodt. 
Maria canit: 

AwE, nun will man dich pegraben ! 

Das muesz ich armes weyb nun klagen. 

Nun muesz ich mich von dir schayden 
1500 Mit jamer vnd mit grossem layde. 

Awe, wo sol ich arme hin ! 

Im hertzen ich petruebt pin 

Von meines lieben kindes tod.*3 

Johannes dicit: .fol. 42* 

Hertzen lieb frawe, 
1505 Dw solt nit sprechen awe 1 

Sunder hab guetten muet ; 

Das ist mein rat vnd ist auch guett. 

Dir soll pillich sein vrstende 

Dein hertzen layd wenden, 
15 10 Vnd seyd er dich mir entpholchen hat, 

So will ich dir helffen an seiner stat. 
Cayphas dicit ad Joseph : 

losEPH, wie tarstu jhesum pegraben. 

Das wir doch nit geschaffen haben ? 

Wir betten selbs wol gewest, 
1515 Was vnns wer zw thuen daz pest. 
Joseph Respondit: 

Das han ich durch guet gethan. 

Er gedanckt mich ain frummer*« man ; 

Wann er was mensch vnd got. 

82. Es ist nach diesen Worten ein freier Raum gelassen, jedenfalls 
zur Eintragung der Cantatversc und der Noten bestimmt. 83. Der 
hier fehlende Vers lautet bei Pichler p. 35, nach Tiroler Hand 
Schriften : Arne mir der grossen not ! 84. Corrigirt aus gueter. 

Solt er der weit zw spot 
1520 Sein gehangen ausz ewrem neyd — *' 

Daz wer in allen landen 

Vns gar vbl angestanden. 

Annas dicit: 

Dw solt wissen sunder wan, 

Das dw nit recht hast than. 

Joseph respondit: 
1525 Wie seyt yr mir als gehasz 

Vmb das, das ich so vleyssig was, 

Das mir ihesum pylatus gab ; 

Den legt ich** in ain news grab 

Vnd vmb wand yn mit tüechlein rain ; 
1530 Ich pedeckt das grab mit ainem stain. 

Daran hab ich gar wol gethan 

Als verre vnd ich mich verstan. 

Awer yr habt vbels geworben, 

Wann er ist von euch gestorben. 
Annas dicii: 
1335 losEPH, so hör ich wol, 

Das dich dy jüdischayt haltten sol 

Als ainen der sein junger ist. 

Da von wirt in kurtzer frist 

Dein leyb vnd auch dein leben fol. 42'' 

1540 Mit grymen yn den tod geben. 

Joseph dicit: 
Ich verlaugen meins got[s] nicht. 
Was mir darumb von euch peschicht. 

Cayphas ad Joseph : 
So muestu vnnser gefangen sein 
Vnd muest leyden von uns des todes pein, 
1545 Seyt ich ye an dir spür, 

Kumbt dy österlich zeytt herfür ; 
Dw muest darumb sterben 
Vnnd lästerlich verderben. 

EXPLICIT PASSIO. 

85. Der fehlende Vers ist in Pf. Hincz über die heilig zeyi. Cf. 
W. p. 20. 86. Ms. ich legt. 



